el el el el el el el el el el el el el el el el el el el el el el el el el el el en es el el el de el pl el el el el el el el el el el el el el el el el el en el en el en el en it it el el el el en es en en el en en es el el el el el el en el el el el el el el el el el el el el
Η επαρχία του Σάσσαρι (ιταλικά: Provincia di Sassari) είναι επαρχία της Σαρδηνίας στην Ιταλία. Η έκτασή της είναι 4.281 τ.χλμ. και ο πληθυσμός της ανέρχεται σε 336.081 κατοίκους (2008). Έδρα της επαρχίας είναι το Σάσσαρι (Sassari). Συνολικά, η επαρχία αριθμεί 66 δήμους.
• president of the Province of Sassari
δεδομένα (π • σ • ε )
Συνορεύει νότια με τις επαρχίες του Νουόρο και του Οριστάνο και ανατολικά με την επαρχία των Όλμπια-Τέμπιο. Βόρεια και δυτικά βρέχεται από τη θάλασσα της Σαρδηνίας.
Σύμφωνα με νόμο της Σαρδηνίας, ο οποίος ψηφίστηκε το 2001, οι επαρχίες της Σαρδηνίας αυξήθηκαν σε 8 από 4. Οι τροποποιήσεις αυτές άρχισαν να εφαρμόζονται τον Μάιο του 2005, όποτε και διεξήχθησαν περιφερειακές εκλογές στη Σαρδηνία. Έτσι, από την επαρχία του Σάσσαρι αποκόπηκαν 24 δήμοι με πληθυσμό περίπου 131.000 κατοίκους, οι οποίοι ενσωματώθηκαν στην επαρχία των Όλμπια-Τέμπιο. Οι Δήμοι αυτοί επανήλθαν στην Επαρχία του Σάσσαρι όταν καταργήθηκε η Επαρχία της Όλμπια-Τέμπιο (2016).
Πόρτο Τόρρες (Porto Torres)
Την περίοδο 1.600 - 1.500 π.χ. ο "Πολιτισμός των Νουράγκι" έφτασε στο αποκορύφωμα του στην περιοχή του Σάσσαρι.[1] Η επαρχία τροφοδοτούσε με σιτάρι ολόκληρη την Δυτική Ρωμαϊκή Αυτοκρατορία και είχε την έδρα της Ρωμαϊκή Λεγεώνα. Τον Μεσαίωνα ήταν η έδρα της "Δικαιοδοσίας του Τόρρες" τις μίας από τις τέσσερις "Δικαιοδοσίες" στις οποίες μοιράστηκε η Σαρδηνία, η πρωτεύουσα της ήταν αρχικά η Ανδάρα και μετακινήθηκε τελικά στο Σάσσαρι.[2] Ο Οίκος της Βαρκελώνης κατέκτησε το Βασίλειο της Σαρδηνίας που πέρασε στο Στέμμα της Αραγωνίας από τότε ξεκίνησε η παρακμή της περιοχής αλλά αργότερα με τον Οίκο της Σαβοΐας επανήλθε η ανάπτυξη. [3]
Τον 20ο αιώνα κατασκευάστηκαν πλήθος από δρόμοι και σιδηροδρομικές γραμμές αλλά καταστράφηκε το μεγάλο δάσος που υπήρχε στην περιοχή. Η Επαρχία του Σάσσαρι ιδρύθηκε το 1859 λίγο πριν την Ιταλική ενοποίηση (1861), μέχρι το 1927 αποτελούσε την μεγαλύτερη σε έκταση επαρχία στην Ιταλία. Το Πανεπιστήμιο του Σάσσαρι ιδρύθηκε την ίδια εποχή με την επαρχία.[4] Ο κυβερνήτης της επαρχίας έχει έδρα από το 1878 το Παλάτζο ντελλα Προβίντσια στην Σάσσαρι.
↑ Simonis, Damien (2003). Sardinia. Lonely Planet. σ. 83.
Barnard, Henry (1870). The American journal of education
Dyson, Stephen L.; Jr., Robert J. Rowland, (10 December 2007). Archaeology and History in Sardinia from the Stone Age to the Middle Ages: Shepherds, Sailors, and Conquerors
Simonis, Damien (2003). Sardinia
Στο λήμμα αυτό έχει ενσωματωθεί κείμενο από το λήμμα Province of Sassari της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).